Dakle odrastao sam u Limpopou, na granici Limpopoa
i Mpumalange, u gradiću koji se zove Motetema.
Snabdevanje vodom i strujom je nepredvidivo
kao vreme i odrastajući u ovim teškim okolnostima,
u svojoj 17. odmarao sam se sa nekoliko svojih prijatelja
zimi i sunčali smo se.
Sunce u Limpopou zimi stvarno jako greje.
Kako smo se sunčali, moj najbolji prijatelj pored mene reče:
"Čoveče, zašto neko ne izmisli nešto što možeš samo da staviš
na svoju kožu i onda ne moraš da se kupaš?"
Seo sam i rekao: "Čoveče, ja bih to kupio, a?"
Otišao sam kući i malo istraživao
i pronašao neke šokantne statistike.
Više od 2,5 milijarde ljudi na svetu danas
nema odgovarajući pristup vodi i higijeni.
Od toga je četiri stotine i pedeset miliona u Africi
i pet miliona u Južnoj Africi.
Razne bolesti bujaju u ovom okruženju,
najstrašnija od njih se zove trahoma.
Trahoma je infekcija oka koja nastaje usled prljavštine
koja dospeva u vaše oko. Višestruke infekcije trahome
mogu vas trajno oslepiti.
Bolest ostavlja 8 miliona ljudi trajno slepim
svake godine. Šokanto u vezi sa ovim je
da bi izbegli infekciju trahomom,
sve što morate da uradite je da perete svoje lice:
nema lekova, nema tableta, nema injekcija.
Videvši ove šokantne statistike, pomislio sam:
"Dobro, čak iako ne radim to samo zbog sebe
i činjenice da ne želim da se kupam, barem treba
da pokušam da spasim svet." (Smeh)
I tako sam sa svojim vernim konjem, moj mobilni Nokia 6234 -
nisam imao laptop, nisam imao internet,
izuzev interneta u kafiću za 20 randa za sat -
istraživao sam na Vikipediji, Guglu, o losionima,
kremama, sastavima, tačkama topljenja, toksičnostima -
sproveo sam srednjoškolsko istraživanje -
i napisao sam malu formulu na parčetu papira.
Izgledala je kao specijalni začin KFC-a, znate?
I imali smo gotovu formulu.
Trebalo je pretočiti ovu stvar u praksu.
Četiri godine kasnije, nakon napisanog
biznis plana na 40 strana na mobilnom telefonu,
napisanim patentom na mobilnom telefonu,
ja sam najmlađi u državi koji ima svoj patent,
i - ("Nema više kupanja!") -
ne mogu vam reći više od toga. (Smeh)
Izumeo sam Suvu kupku, prvi losion na svetu
koji zamenjuje kupanje.
Bukvalno stavite to na vašu kožu i ne morate da se kupate.
(Smeh)
Nakon što sam pokušao da ga napravim u srednjoj školi
sa ograničenim resursima koje sam imao, otišao sam na univerzitet,
upoznao nekoliko ljudi, pretočio u praksu
i imamo potpuno funkcionalan proizvod, spreman
da izađe na tržište. Zapravo je dostupan na tržištu.
Naučili smo nekoliko lekcija iz komercijalizacije
i kako Suvu kupku učiniti dostupnom.
Jedna od stvari koju smo naučili je da siromašne zajednice
ne kupuju proizvode u velikoj količini.
Oni kupuju proizvode po potrebi. Osoba u Aleksu
ne kupuje kutiju cigara. Ona kupuje jednu cigaretu
svaki dan, čak iako je mnogo skuplje.
Upakovali smo Suvu kupku u ove inovativne male kesice.
Samo je prelomite na pola i istisnete.
Kul strana je, da jedna kesica zamenjuje jedno kupanje
za pet randa.
Nakon kreiranja tog modela, takođe smo naučili mnogo
po pitanjima implementiranja proizvoda.
Shvatili smo da čak i bogata deca iz predgrađa
zaista žele Suvu kupku. (Smeh)
Barem jednom nedeljno.
U svakom slučaju, shvatili smo da možemo uštedeti 80 miliona litara
vode prosečno svaki put kad bi oni preskočili kupanje
i možemo uštedeti dva sata dnevno deci
koja žive u ruralnim područjima, dva sata više za školu,
dva sata više za domaći zadatak,
dva sata više da jednostavno budu deca.
Uvidevši taj globalni uticaj, suzili smo ga
na ključnu vrednost našeg posla,
a to je čistoća i praktičnost.
Suva kupka je pogodna bogatim ljudima
i spasilac života siromašnima.
Primenivši proizvod u praksi, sad smo zapravo
na rubu prodavanja proizvoda
na multinacionalnom nivou i stavljanja u maloprodaju.
Moje današnje pitanje za publiku je,
na šljunkovitim putevima Limpopoa,
sa prihodom od 50 randa nedeljno,
izmislio sam način da se svet ne kupa.
Šta vas sprečava? (Aplauz)
Nisam još završio. Nisam još završio.
Još jedna ključna stvar koju sam dobro naučio
kroz ceo ovaj proces,
prošle godine Gugl me je svrstao među najblistavije mlade umove na svetu.
Trenutno sam i najbolji student preduzetnik
na svetu, prvi Afrikanac koji je dobio to priznanje
i stvar koja me zaista intrigira je, sve ovo sam uradio
jer nisam hteo da se kupam. Hvala vam.
(Aplauz)